Heiðar Guðjónsson
Heiðar Guðjónsson (f.  22. apríl 1972; áður þekktur sem Heiðar Már Guðjónsson) er íslenskur hagfræðingur og forstjóri Sýnar. Hann hefur starfar fyrir eigið fjárfestingafélag og verið formaður stjórnar Eykon Energy, og varaformaður stjórnar HS Veitna.

Ævi 
Heiðar fæddist á Íslandi en ólst upp í Svíþjóð. Faðir hans er Guðjón Magnússon, fyrrverandi aðstoðarlandlæknir, prófessor og rektor og móðir hans Sigrún Gísladóttir, kennari og skólastjóri. Heiðar er kvæntur Sigríði Sól Björnsdóttur og eiga þau þrjú börn.

Heiðar lauk stúdentsprófi við Verslunarskóla Íslands og hagfræðigráðu við Háskóla Íslands. 

Hann vann hjá Fjárvangi, Íslandsbanka, og stýrði vogunarsjóðnum GIR Capital Investment fyrir Kaupþing. GIR var kynntur fjárfestum á Íslandi á kynningarfundi á Hótel Holti „við lok síðasta árþúsunds“. Samkvæmt einum fundargestinum var útskýrt á fundinum hvernig hægt væri að forðast skattlagningu fjárfestingar í sjóðnum og boðin aðstoð við það.  Lífeyrissjóður hjúkrunarfræðinga, Lífeyrissjóður starfsmanna sveitarfélaga, Lífeyrissjóður Vestmannaeyja, Lífeyrissjóður bænda og Stapi, lífeyrissjóður (þá Lífeyrissjóður Norðurlands) fjárfestu í GIR-sjóðnum á Caymaneyju.

Árið 2005 varð Heiðar meðeigandi í Novator Partners, London. Í frétt DV frá 2010 var Heiðar sagður „undanfarin ár [hafa] verið í innsta hring með Björgólfi Thor.“

Heiðar varaði við óumflýjanlegri leiðréttingu krónunnar, með tilheyrandi skakkaföllum í efnahagslífinu, frá árinu 2005. Heiðar hefur fullyrt í viðtali að engin lán tengd honum hafi nokkurn tímann verið afskrifuð, né heldur á eignarhaldsfélög sem hann átti hlut í eða sat í stjórn. Heiðar hefur lýst því yfir að hann telji að Ísland eigi að leggja niður íslensku krónuna og taka upp einhliða annan gjaldmiðil.

Hann fór fyrir hópi fjárfesta sem átti hæsta tilboð í opnu útboðsferli Sjóvár 2010. Heiðar hefur stefnt Seðlabanka Íslands vegna vanefnda í kringum útboð Sjóvár. Félagið var selt öðrum aðilum og í kjölfari birtist Heiðar í viðtali og sagði Má Guðmundsson, seðlabankastjóra, hafa hótað að siga lögreglunni á hann og að tilboð hans hafi verið 5 milljörðum hagstæðara en tilboðið sem tekið var. DV hefur sakað hann um að taka stöðu gegn krónunni í aðdraganda bankahrunsins en hann hefur stefnt blaðinu fyrir meiðyrði. Heiðar segir Róbert Wessman dreifa lygum sem DV endurbirtir.

Heiðar gaf út bókina Norðurslóðasókn 2013 sem var á mestölulista Eymundsson haustið 2013.

Heiðar keypti kröfur á Glitni og Kaupþing og fór með þær í Héraðsdóm þar sem hann krafðist þess að gömlu bankarnir yrðu settir í þrot. Kröfuhafar Glitnis keyptu kröfurnar til að forða gjaldþroti og sömdu við ríkið um greiðslu um 500 milljarða í gegnum nauðasamninga.

Tilvísanir

Tenglar 
 Erindi flutt í Reykjavík árið 2006 á fundi með Seðlabankanum og fjármálaráðuneyti
 Frétt um að Heiðar Már hafi varað við hruninu 
 Frétt DV: Maðurinn sem vill kaupa Sjóvá 
 Viðtal Ísland í dag 24. október 2010
 Fréttaumfjöllun Dv um Heiðar: Plott um árás á krónuna , 
 Heiðar Már um góða stöðu krónunnar: „Mér blæðir“ , frétt Dv.is 18. október 2010
 Heiðar Már hótar DV málsókn , frétt Dv.is 18. október 2010
 DV smíðar hænsnabú úr einni fjöður , af vef Björgólfs Thors Björgólfssonar
 Ársæll og Heiðar vinna að tilboði með stærri fjárfestum
 Heiðar segist alsaklaus. Segir Róbert Wessman dreifa lygum sem DV gleypi við 
 Skattrannsóknarstjóri skoðar kynningu á GIR-sjóði Kaupþings. Kynntur sem skattaskjól auðmanna , frétt Eyjunnar 30. janúar 2009.
 Einhliða upptaka er lausn á gjaldeyrisvanda, eftir Ársæl Valfells og Heiðar Guðjónsson
 Brot úr erindi flutt á ráðstefnu World Policy Institute í NYC 1. október 2010 
 Áhættuvarnir og rangar sakir, grein eftir Heiðar í Fréttablaðinu 28. okt. 2010
 Viðtal í Fréttatímanum 29. október 2010, Viðtal á blaðsíðu 22 
 Brot úr viðtali í Viðskiptablaðinu 4. nóvember 2010
 Frétt á Stöð 2, 12. nóvember 2010, Dramatískt söluferli Sjóvár
 Segja sig frá Söluferlinu á Sjóvá eftir of langa bið, Morgunblaðið 22. nóvember 2010
 Heiðar Már kvartar til umboðsmanns Alþingis, Vísir 24. nóvember 2010
 Seðlabankastjóri hótaði að taka af mér æruna, Fréttatíminn 26. nóvember 2010
 Hrunið 2016, Fréttablaðið 11. febrúar 2012
 Afstýrum öðru hruni, Fréttablaðið 15. febrúar 2012

Íslenskir hagfræðingar
Íslenskir auðmenn

Íslenskir viðskiptamenn
Stúdentar úr Verslunarskóla Íslands